**ΤΟ ΣΥΜΒΟΛΟ ΠΙΣΤΗΣ ΤΩΝ ΑΠΟΣΤΟΛΩΝ**

**ΔΙΑΛΕΞΗ 4η – ΤΟ ΑΓΙΟ ΠΝΕΥΜΑ**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Το Άγιο Πνεύμα**

**Διάγραμμα**

ΠΕΡΙΕΧΟΜΕΝΑ

Εισαγωγή

Ι. Η Θεότητα του Αγίου Πνεύματος

Α. Το Σύμβολο Πίστης των Αποστόλων

1. Η Δομή του Συμβόλου Πίστης

2. Η Σύλληψη του Ιησού

Β. Η Βιβλική Βάση

1. Τα Ονόματα του Αγίου Πνεύματος

2. Οι Ιδιότητες του Αγίου Πνεύματος

3. Το Έργο του Αγίου Πνεύματος

4. Οι Τριαδικές Διατυπώσεις

ΙΙ. Η Προσωπικότητα του Αγίου Πνεύματος

Α. Οι Ιδιότητες του Αγίου Πνεύματος

Β. Η Διάκριση

Γ. Η Σχέση του Αγίου Πνεύματος με τα άλλα πρόσωπα

ΙΙΙ. Το Έργο του Αγίου Πνεύματος

Α. Η Δημιουργική Δύναμη του Πνεύματος

1. Στο Φυσικό Κόσμο

2. Τα Πνευματικά Χαρίσματα

3. Η Προσωπική Ανακαίνιση

Β. Ο Αγιασμός

Γ. Η Χάρη

1. Η Κοινή Χάρη

2. Η Χάρη της Διαθήκης

3. Η Σωτήρια Χάρη

Δ. Η Αποκάλυψη

1. Η Γενική Αποκάλυψη

2. Η Ειδική Αποκάλυψη

3. Η Φώτιση και η Εσωτερική Οδηγία

ΣΥΜΠΕΡΑΣΜΑ

**ΣΗΜΕΙΩΣΕΙΣ**

**ΕΙΣΑΓΩΓΗ**

Το Σύμβολο Πίστης των Αποστόλων αναφέρει άμεσα το θέμα του Αγίου Πνεύματος με τη φράση:

*Πιστεύω εις το Πνεύμα το Άγιον*.

**Ι. Η Θεότητα του Αγίου Πνεύματος**

**Ι.Α. Το Σύμβολο Πίστης των Αποστόλων**

Το Σύμβολο επιβεβαιώνει έμμεσα την θεότητα του Αγίου Πνεύματος

**Ι.Α.1. Η Δομή του Συμβόλου Πίστης**

Η Τριαδική δομή εξισώνει το Άγιο Πνεύμα με τον Πατέρα και τον Υιό με σημαντικούς τρόπους.

**Ι.Α.2. Η Σύλληψη του Ιησού**

Το Σύμβολο Πίστεως των Αποστόλων αναφέρεται στον Ιησού Χριστό, τον Υιό του Θεού ως «τον συλληφθέντα εκ Πνεύματος Αγίου…».

* Η αναφορά αυτή μπορεί να μην είναι ότι το Άγιο Πνεύμα είναι πλήρης Θεός,
* αλλά σαφώς το εννοεί.
* Όταν αναφέρει τη σύλληψη του Ιησού, το πιστεύω βασίζεται στο κατά Λουκάν κεφ. 1:35, όπου ο άγγελος είπε τα εξής λόγια στη Μαρία:

**Και ο άγγελος, απαντώντας, της είπε: Πνεύμα Άγιο θα ’ρθει επάνω σου, και δύναμη του Υψίστου θα σε επισκιάσει· γι' αυτό και εκείνο που θα γεννηθεί από σένα θα είναι άγιο, θα ονομαστεί Υιός Θεού**. (Λκ 1:35)

προς Εβραίους κεφ. 10:5-7

**Γι' αυτό, μπαίνοντας μέσα στον κόσμο, λέει: «Θυσία και προσφορά δεν θέλησες, αλλά μου ετοίμασες ένα σώμα.**

**Σε ολοκαυτώματα και προσφορές περί αμαρτίας δεν ευαρεστήθηκες.**

**Τότε, είπα: Δες, έρχομαι, (στον τόμο τού βιβλίου είναι γραμμένο για μένα), για να κάνω, ω Θεέ, το θέλημά σου**». (Εβρ 10:5-7)

**Ι.Β. Η Βιβλική Βάση**

Δίνουμε αξία στο Πιστεύω ως μια σύνοψη της Γραφής και όχι ως αντικατάσταση της Γραφής

**Ι.Β.1. Τα Ονόματα του Αγίου Πνεύματος**

Το όνομα που υπονοεί τη θεότητά του με τον πιο έμμεσο τρόπο είναι το όνομα «Άγιο Πνεύμα».

Κάποια ονόματα που δείχνουν τη θεότητα του Αγίου Πνεύματος με ενδιάμεσο τρόπο, κάτι μεταξύ του έμμεσου υπαινιγμού που είδαμε και του σαφούς τρόπου θα δούμε στη συνέχεια.

* «το Πνεύμα του Κυρίου»
* «το Πνεύμα του Θεού»
* «το Πνεύμα του Ζωντανού Θεού»
* «το Πνεύμα του Ιησού»
* «το Πνεύμα του Χριστού», «το Πνεύμα του Ιησού Χριστού»
* «το Πνεύμα του Πατέρα σας»
* «το Πνεύμα του Υιού Του»
* «το Πνεύμα εκείνου που ανέστησε τον Ιησού από τους νεκρούς»

Α΄ Κορινθίους επιστολή 2:11,

**Επειδή, ποιος από τους ανθρώπους γνωρίζει αυτά που είναι μέσα στον άνθρωπο, παρά μονάχα το πνεύμα τού ανθρώπου που είναι μέσα του; Έτσι, και εκείνα που είναι μέσα στον Θεό δεν τα γνωρίζει κανένας, παρά μονάχα το Πνεύμα τού Θεού**. (Α΄ Κορ 2:11)

Υπάρχουν περικοπές που με αρκετή σαφήνεια αναφέρονται στο Άγιο Πνεύμα με το όνομα «Θεός».

Πράξεις των Αποστόλων κεφ. 5:3-4:

**Και ο Πέτρος είπε: Ανανία, γιατί γέμισε ο σατανάς την καρδιά σου, ώστε να πεις ψέματα στο Άγιο Πνεύμα, και να κρατήσεις από την τιμή τού χωραφιού;**

**Ενώ έμενε απούλητο, δεν ήταν δικό σου; Και όταν πουλήθηκε, δεν ήταν στην εξουσία σου; Γιατί έβαλες μέσα στην καρδιά σου αυτό το πράγμα; Δεν είπες ψέματα σε ανθρώπους, αλλά στον Θεό**. (Πραξ 5:3-4)

**Ι.Β.2. Οι Ιδιότητες του Αγίου Πνεύματος**

Η Αγία Γραφή φανερώνει τη θειότητα του Αγίου Πνεύματος καθώς του αποδίδει θεϊκές ιδιότητες.

Α. Μεταβατικές ιδιότητες οι οποίες μπορούν να «μεταδοθούν» ή να «μοιραστούν» κατά κάποιον τρόπο με τα πλάσματά του.

* λογική
* αγάπη

Β. Αμετάβατες ιδιότητες – οι ιδιότητες εκείνες που από τη φύση τους δεν μπορούν να μοιραστούν με τα δημιουργήματα του

* Η παντογνωσία του, που είναι η άπειρη ευφυΐα, η γνώση και η σοφία του.
* Η παντοδυναμία του, η οποία είναι η άπειρη δύναμή του.
* Η πανταχού παρουσία του, η οποία είναι η ύπαρξή του σε όλα τα μέρη ταυτόχρονα.
* Και η αιωνιότητα του, που είναι η ατελείωτη, αδιάσειστη ύπαρξή του.

Γένεση κεφ. 1:1-3

**ΣΤΗΝ αρχή δημιούργησε ο Θεός τον ουρανό και τη γη.**

**Και η γη ήταν άμορφη και έρημη· και σκοτάδι υπήρχε επάνω στο πρόσωπο της αβύσσου. Και Πνεύμα Θεού φερόταν επάνω στην επιφάνεια των νερών.**

**Και είπε ο Θεός: Ας γίνει φως· και έγινε φως**· (Γεν 1:1-3)

**Ι.Β.3. Το Έργο του Αγίου Πνεύματος**

Μία τρίτη απόδειξη στη Γραφή για τη θεότητα του Αγίου Πνεύματος είναι το είδος του έργου που επιτελεί.

Το Άγιο Πνεύμα επιτελεί πολλά έργα τα οποία η Αγία Γραφή μας λέει ότι είναι κατάλληλα μόνο για τον Θεό,

* δημιουργεί νέα ζωή όταν αναγεννά το πνεύμα μας όπως διαβάζουμε στη προς Ρωμαίους κεφ. 8:11
* αποτελεί την πρόσβασή μας στον Πατέρα, όπως μας διδάσκει η επιστολή προς Εφεσίους κεφ. 2:18.
* Εφαρμόζει τη σωτηρία σε μας όπως μαθαίνουμε από την επιστολή προς Ρωμαίους κεφ. 5-8.
* Δική του είναι η δύναμη πίσω από τα θαύματα των προφητών ακόμη και του Κυρίου μας, Ιησού, όπως βλέπουμε στην προς Ρωμαίους κεφ. 15:4, 19.
* ενέπνευσε την συγγραφή της Αγίας Γραφής,
* που είναι τα ίδια τα λόγια του Θεού.

**ξέροντας πρώτα τούτο, ότι καμιά προφητεία τής γραφής δεν γίνεται από την προσωπική εξήγηση εκείνου που προφητεύει.**

**Επειδή, δεν ήρθε ποτέ προφητεία από θέλημα ανθρώπου, αλλά, οδηγούμενοι από το Άγιο Πνεύμα, μίλησαν οι άγιοι άνθρωποι του Θεού**. (Β’ Πέτρ. 1:20-21)

* Σύμβουλος
* ο οποίος αποκαλύπτει την αλήθεια,
* ελέγχει τον κόσμο για την αμαρτία
* μαρτυρεί για τον Ιησού.

**Εγώ, όμως, σας λέω την αλήθεια· σας συμφέρει να αναχωρήσω εγώ· επειδή, αν δεν αναχωρήσω, ο Παράκλητος δεν θα ’ρθει σε σας· αλλά, αφού αναχωρήσω, θα τον στείλω σε σας. (Ιω 16:7)**

**Ι.Β.4. Οι Τριαδικές Διατυπώσεις**

Τριαδική περικοπή είναι μια περικοπή στη Γραφή στην οποία ρητά αναφέρονται και τα τρία πρόσωπα της Αγίας Τριάδας σε μια σχετικά ισότιμη βάση, με τρόπο που φανερώνει τη συνεργασία τους.

Παραδείγματα:

* **Αφού, λοιπόν, πορευτείτε, κάντε μαθητές όλα τα έθνη, βαπτίζοντάς τους στο όνομα του Πατέρα και του Υιού και του Αγίου Πνεύματος** (Ματ 28:19)
* **Η χάρη τού Κυρίου Ιησού Χριστού, και η αγάπη τού Θεού, και η κοινωνία τού Αγίου Πνεύματος είθε να είναι μαζί με όλους σας. Αμήν**. (Β΄ Κορ 13:14)

**ΙΙ. Η Προσωπικότητα του Αγίου Πνεύματος**

Το Άγιο Πνεύμα είναι ένα πραγματικό πρόσωπο στην Καινή Διαθήκη, όχι απλώς ως απρόσωπη δύναμη.

Η επιβεβαίωση του Αγίου Πνεύματος ως μέλος της Αγίας Τριάδας είναι επίσης μια σιωπηρή επιβεβαίωση της προσωπικότητάς του.

**ΙΙ.Α. Οι Ιδιότητες του Αγίου Πνεύματος**

Όταν μιλάμε για τις προσωπικές ιδιότητες του Αγίου Πνεύματος, έχουμε στον νου μας τις ιδιότητες εκείνες που κατέχει και είναι μοναδικές σε κάθε πρόσωπο –

* βούληση

**και όλα αυτά τα ενεργεί το ένα και το ίδιο Πνεύμα, που διανέμει, ξεχωριστά σε κάθε έναν, όπως αυτό θέλει**. (Α΄ Κορ 12:11)

Το Άγιο Πνεύμα θέλει κάποιοι άνθρωποι να έχουν ορισμένα χαρίσματα, και άλλοι να έχουν κάποια άλλα. Οι απρόσωπες δυνάμεις δεν κάνουν σχέδια ούτε έχουν επιθυμίες. Αυτά τα έχουν μόνο τα πρόσωπα. Συνεπώς, το Άγιο Πνεύμα πρέπει να είναι πρόσωπο.

* έχει επίσης την ιδιότητα της νοημοσύνης,

**Και ο Παράκλητος, το Πνεύμα το Άγιο, που ο Πατέρας θα στείλει στο όνομά μου, εκείνος θα σας τα διδάξει όλα, και θα σας υπενθυμίσει όλα όσα είπα προς εσάς**. (Ιω 14:26)

* συναισθήματα

**Και μη λυπείτε το Πνεύμα το Άγιο του Θεού, με το οποίο σφραγιστήκατε για την ημέρα τής απολύτρωσης**. (Εφ 4:30)

* ιδιότητα της αυτενέργειας

**Παρόμοια, όμως, και το Πνεύμα συμβοηθάει στις ασθένειές μας· επειδή, το τι να προσευχηθούμε, καθώς πρέπει, δεν ξέρουμε, αλλά το ίδιο το Πνεύμα ικετεύει για χάρη μας με στεναγμούς αλάλητους.**

**Κι αυτός που ερευνά τις καρδιές ξέρει τι είναι το φρόνημα του Πνεύματος, ότι ικετεύει σύμφωνα με το θέλημα του Θεού για χάρη των άγιων**. (Ρωμ 8:26-27)

* προσεύχεται για τους πιστούς

**ΙΙ.Β. Η Διάκριση**

Η διάκριση μεταξύ του Αγίου Πνεύματος και των άλλων προσώπων της Τριάδας δεν είναι τελείως ξεκάθαρη.

Διακρίσεις μεταξύ του Αγίου Πνεύματος και των άλλων προσώπων της Αγίας Τριάδας:

* **Εγώ, όμως, σας λέω την αλήθεια· σας συμφέρει να αναχωρήσω εγώ· επειδή, αν δεν αναχωρήσω, ο Παράκλητος δεν θα ’ρθει σε σας· αλλά, αφού αναχωρήσω, θα τον στείλω σε σας**. (Ιω 16:7)
* **Παρόμοια, όμως, και το Πνεύμα συμβοηθάει στις ασθένειές μας· επειδή, το τι να προσευχηθούμε, καθώς πρέπει, δεν ξέρουμε, αλλά το ίδιο το Πνεύμα ικετεύει για χάρη μας με στεναγμούς αλάλητους.**

**Κι αυτός που ερευνά τις καρδιές ξέρει τι είναι το φρόνημα του Πνεύματος, ότι ικετεύει σύμφωνα με το θέλημα του Θεού για χάρη των άγιων**. (Ρωμ 8:26-27)

«**Πνεύσε μέσα μου, Άγιο Πνεύμα, ώστε όλες οι σκέψεις μου να είναι άγιες. Ενήργησε μέσα μου, ώστε το έργο μου να είναι άγιο. Έλκυσε την καρδιά μου, Πνεύμα Άγιο, ώστε να αγαπώ μόνο ό,τι είναι άγιο. Δώσε μου δύναμη, να υπερασπίζομαι ό,τι είναι άγιο. Φρούρησέ με, Άγιο Πνεύμα, ώστε να είμαι πάντοτε άγιος**».

**ΙΙ.Γ. Η Σχέση του Αγίου Πνεύματος με τα άλλα πρόσωπα**

Δύο διαφορετικές πλευρές:

* οντολογική Τριάδα
* εστιάζουμε στην οντότητα και στην ύπαρξη του Θεού
* το Άγιο Πνεύμα είναι ισότιμο σε δύναμη και σε δόξα με τον Πατέρα και τον Υιό
* και τα τρία πρόσωπα του Θεού είναι άπειρα, αιώνια και αναλλοίωτα. Το καθένα έχει τις ίδιες ουσιαστικές θείες ιδιότητες, όπως είναι η σοφία, η δύναμη, η αγιότητα, η δικαιοσύνη, η καλοσύνη και η αλήθεια.
* οικονομική Τριάδα
* πώς τα πρόσωπα του Θεού συνεργάζονται μεταξύ τους
* κάθε πρόσωπο της θεότητας έχει διαφορετικές ευθύνες, διαφορετική εξουσία κι έναν διαφορετικό ρόλο.
* Η εξουσία του Αγίου Πνεύματος υπόκειται σε μια ανώτερη εξουσία του Πατέρα και του Υιού
* ο ρόλος του Πνεύματος είναι κυρίως να εκπληρώνει τις εντολές τους και να τους φέρνει δόξα.

Το Άγιο Πνεύμα ονομάζεται το τρίτο πρόσωπο της Αγίας Τριάδας.

ΙΙΙ. Το Έργο του Αγίου Πνεύματος

Α. Η Δημιουργική Δύναμη του Πνεύματος

1. Στο Φυσικό Κόσμο

2. Τα Πνευματικά Χαρίσματα

3. Η Προσωπική Ανακαίνιση

Β. Ο Αγιασμός

Γ. Η Χάρη

1. Η Κοινή Χάρη

2. Η Χάρη της Διαθήκης

3. Η Σωτήρια Χάρη

Δ. Η Αποκάλυψη

1. Η Γενική Αποκάλυψη

2. Η Ειδική Αποκάλυψη

3. Η Φώτιση και η Εσωτερική Οδηγία

**ΙΙΙ. Το Έργο του Αγίου Πνεύματος**

Παρόλο που το Σύμβολο Πίστης των Αποστόλων δεν περιγράφει λεπτομερώς το έργο του Αγίου Πνεύματος, με την φράση «Πιστεύω στο Άγιο Πνεύμα» υπονοεί ένα πλήθος πεποιθήσεων σχετικά με το έργο του Πνεύματος.

**ΙΙΙ.Α. Η Δημιουργική Δύναμη του Πνεύματος**

Με τον όρο «δημιουργική δύναμη», εννοούμε την ικανότητα του Αγίου Πνεύματος να δημιουργεί καινούρια πράγματα, αλλά και την ικανότητά του να κυβερνά και να αλλάζει εκείνο το οποίο έχει δημιουργηθεί.

**ΙΙΙ.Α.1. Στον Φυσικό Κόσμο**

Το Άγιο Πνεύμα άσκησε θεϊκή παντοδυναμία για να δημιουργήσει τον κόσμο από το μηδέν.

Γένεση 1

Ψαλμός 33:6

Ιώβ 33:6

Ψαλμός 104:30

**στέλνεις το πνεύμα σου, κτίζονται, και ανανεώνεις το πρόσωπο της γης.** (Ψαλμός 104:30)

Η δημιουργική δύναμη του Αγίου Πνεύματος στον φυσικό κόσμο μπορεί επίσης να φανερωθεί μέσα από τα θαύματα που ενήργησε και έχουμε την αφήγησή τους μέσα στη Γραφή.

* έδωσε την ικανότητα τον Μωυσή να βγάλει νερό από τον βράχο στο βιβλίο της Εξόδου κεφ. 17:6.
* πολλαπλασίασε το αλεύρι και το λάδι της χήρας όπως βλέπουμε στο πρώτο Βασιλέων κεφ. 17.
* έδωσε την ικανότητα στον Ιησού να πολλαπλασιάσει το φαγητό για να ταΐσει πέντε χιλιάδες ανθρώπους όπως διαβάζουμε στο κατά Ματθαίον κεφ. 14 και τέσσερις χιλιάδες ανθρώπους στο κατά Ματθαίον κεφ. 15.
* ανέστησε τον Ιησού όπως διαβάζουμε στην προς Ρωμαίους κεφ. 8:11
* ενήργησε όλα τα θαύματα και τη διακονία του απ. Παύλου όπως μαθαίνουμε στην προς Ρωμαίους κεφ. 15:18-19.
* προκάλεσε την εγκυμοσύνη της παρθένου Μαρίας κατά την ενσάρκωση. Αυτό το συγκεκριμένο θαύμα, που αναφέρεται στο κατά Λουκά κεφ. 1:35, είναι και το μοναδικό έργο του Αγίου Πνεύματος που αναφέρεται ρητά στο Σύμβολο Πίστης των Αποστόλων.

Ακόμη και σήμερα, το Άγιο Πνεύμα έχει τεράστια δύναμη για να δημιουργήσει, να ανακαινίσει και να φέρει όλη τη δημιουργία στην τελική κατάσταση την οποία είχε ορίσει ο Θεός.

**ΙΙΙ.Α.2. Τα Πνευματικά Χαρίσματα**

Όταν μιλάμε για Πνευματικά χαρίσματα έχουμε στο νου μας: **Τις ικανότητες που έχουν υπερφυσική προέλευση τις οποίες δίνει το Άγιο Πνεύμα σε άτομα με σκοπό την οικοδομή της εκκλησίας.**

Φυσικά χαρίσματα:

* σοφία,
* γνώση,
* υπηρεσία,
* διδασκαλία,
* ενθάρρυνση,
* γενναιοδωρία,
* ηγεσία,
* έλεος. Όμως άλλα χαρίσματα έχουν προφανώς υπερφυσική προέλευση, όπως για παράδειγμα η

Υπερφυσικά χαρίσματα:

* θεραπεία
* θαυματουργικές δυνάμεις.

Χαρίσματα που κυμαίνονται μεταξύ του φυσικού και του υπερφυσικού,

* προφητεία,
* η γλωσσολαλιά,
* η ερμηνεία γλωσσών
* η διάκριση πνευμάτων.

Διάφορες απόψεις.

* «παύση», ότι δηλαδή σήμερα το Άγιο Πνεύμα δίνει μόνο χαρίσματα που μοιάζουν με φυσικά ταλέντα.
* συνέχεια. Πιστεύουν ότι το Πνεύμα συνεχίζει να δίνει όλα τα χαρίσματα τα οποία βρίσκουμε μέσα στην Καινή Διαθήκη.
* μετριοπαθείς απόψεις. Κάποιες εκκλησίες πιστεύουν ότι το Άγιο Πνεύμα μπορεί να δίνει τα θαυματουργικά χαρίσματα όταν θέλει.

Το Άγιο Πνεύμα συνεχίζει να δίνει τουλάχιστον κάποια χαρίσματα στον λαό του για το όφελος της εκκλησίας.

**Σε κάθε έναν, όμως, δίνεται η φανέρωση του Πνεύματος προς το συμφέρον**. (Α΄ Κορ. 12:7)

**ΙΙΙ.Α.3. Η Προσωπική Ανακαίνιση**

Το Άγιο Πνεύμα δημιουργεί μια νέα ζωή μέσα μας καθώς κάνει το πνεύμα μας να ζει ενώπιον του Θεού

* αναγέννηση

**όχι από έργα δικαιοσύνης, που εμείς πράξαμε, αλλά σύμφωνα με το έλεός του μας έσωσε, διαμέσου λουτρού παλιγγενεσίας και ανακαίνισης του Αγίου Πνεύματος**, (Τιτ. 3:5)

Μετά την αναγέννησή μας, το Άγιο Πνεύμα συνεχίζει να εργάζεται μέσα μας ώστε να αλλάξει τις σκέψεις μας, τα συναισθήματά μας και τις πράξεις μας, για να μας κάνει ανθρώπους που αγαπούν και υπακούν τον Κύριο. Ρωμαίους κεφ. 8:1-16, πρώτη προς Κορινθίους κεφ. 12:3, προς Γαλάτας κεφ. 5:16-25 και προς Φιλιππισίους κεφ. 2:13.

**Ο καρπός, όμως, του Πνεύματος είναι: Αγάπη, χαρά, ειρήνη, μακροθυμία, καλοσύνη, αγαθοσύνη, πίστη, πραότητα, εγκράτεια· ενάντια στους ανθρώπους αυτού του είδους δεν υπάρχει νόμος**. (Γαλ. 5:22-23)

Βεβαίως, την τελευταία μέρα, το Άγιο Πνεύμα θα χρησιμοποιήσει τη δημιουργική του δύναμη για να αναστήσει τα φυσικά σώματα όλων των πιστών Χριστιανών,

**Και όχι μονάχα αυτή, αλλά και εμείς οι ίδιοι που έχουμε την απαρχή τού Πνεύματος, και εμείς οι ίδιοι στενάζουμε μέσα μας, περιμένοντας την υιοθεσία, την απολύτρωση του σώματός μας**. (Ρωμ. 8:23)

**ΙΙΙ.Β. Ο Αγιασμός**

Όταν μιλάμε για το έργο του Πνεύματος περί αγιασμού, αναφερόμαστε στην πράξη εκείνη του Πνεύματος με την οποία αγιάζει ανθρώπους και πράγματα.

* να ξεχωρίσει τους ανθρώπους και τα πράγματα για τη χρήση του Θεού,
* να τους εξαγνίσει
* να τους κάνει κατάλληλους ώστε να βρίσκονται κοντά στην ένδοξη παρουσία του. Από πολλές απόψεις, η σκέψη αυτή είναι στενά συνδεδεμένη με την ιδέα της ανακαίνισης που είδαμε νωρίτερα στο τελευταίο τμήμα της διάλεξης αυτής.

Η Αγία Γραφή πολύ συχνά αναφέρει ότι η εκκλησία είναι αγία ή αγιασμένη από την παρουσία και τη διακονία του Αγίου Πνεύματος. Ρωμαίους κεφ. 15:16, στην πρώτη προς Κορινθίους κεφ. 6:11, στη δεύτερη προς Θεσσαλονικείς κεφ. 2:13 και στην πρώτη επιστολή του Πέτρου κεφ. 1:1-2.

**Δεν ξέρετε ότι είστε ναός τού Θεού, και το Πνεύμα τού Θεού κατοικεί μέσα σας; Αν κάποιος φθείρει τον ναό τού Θεού, τούτον θα τον φθείρει ο Θεός· επειδή, ο ναός τού Θεού είναι άγιος, ο οποίος είστε εσείς.** (Α΄ Κορ. 3:16-17)

Το Πνεύμα αναφέρεται επίσης ότι αγιάζει τον κάθε πιστό καθώς κατοικεί μέσα του, Ρωμαίους κεφ. 8:9-16, στην πρώτη προς Κορινθίους κεφ. 6:19, στη δεύτερη επιστολή προς Τιμόθεον κεφ. 1:14 και στην επιστολή του Ιακώβου κεφ. 4:5.

* μας εξαγνίζει από την αμαρτία
* μας ξεχωρίζει για τον Θεό
* απολαμβάνουμε και ωφελούμαστε από την επιρροή του Πνεύματος στην καρδιά και τον νου μας.

**Ή, δεν ξέρετε ότι οι άδικοι δεν θα κληρονομήσουν τη βασιλεία τού Θεού; Μη πλανιέστε· ούτε πόρνοι ούτε ειδωλολάτρες ούτε μοιχοί ούτε κίναιδοι ούτε αρσενοκοίτες ούτε κλέφτες ούτε πλεονέκτες ούτε μέθυσοι ούτε κακολόγοι ούτε άρπαγες δεν θα κληρονομήσουν τη βασιλεία τού Θεού. Και μερικοί υπήρξατε τέτοιοι· αλλά λουστήκατε, αλλά αγιαστήκατε, αλλά δικαιωθήκατε, στο όνομα του Κυρίου Ιησού, και με το Πνεύμα τού Θεού μας.** (Α’ Κορ.6:9-11)

**ΙΙΙ.Γ. Η Χάρη**

**ΙΙΙ.Γ.1. Η Κοινή Χάρη**

Η κοινή χάρη είναι η μακροθυμία που δείχνει ο Θεός και τα οφέλη που δίνει σε όλους τους ανθρώπους ανεξάρτητα από την πίστη τους.

Το Άγιο Πνεύμα δεν δίνει την κοινή χάρη σε όλους το ίδιο.

* συγκρατεί την αμαρτία στον κόσμο. Ρωμαίους κεφ. 8:1-8
* γνώση που αποκτούν οι άπιστοι

**ΙΙΙ.Γ.2. Η Χάρη της Διαθήκης**

Αυτή αποτελείται από τη μακροθυμία και τα οφέλη που ο Θεός δίνει σε όσους είναι μέρος του λαού της διαθήκης ακόμη κι αν δεν είναι πιστοί.

Ο Θεός ήταν πολύ υπομονετικός και ελεήμονας προς τον αρχαίο Ισραήλ.

**ΚΑΙ ύστερα από πολύ καιρό, πέθανε ο βασιλιάς της Αιγύπτου· και καταστέναξαν οι γιοι Ισραήλ εξαιτίας της δουλείας, και αναβόησαν· και η βοή τους ανέβηκε στον Θεό εξαιτίας της δουλείας. Και ο Θεός εισάκουσε τους στεναγμούς τους· και ο Θεός θυμήθηκε τη διαθήκη του προς τον Αβραάμ, τον Ισαάκ, και τον Ιακώβ· και ο Θεός έριξε το βλέμμα του επάνω στους γιους Ισραήλ, και ο Θεός τούς ελέησε.** (Εξοδ. 2:23-25)

Σε καθέναν που είναι μέρος της εκκλησίας, του παρουσιάζεται πολύ συχνά το ευαγγέλιο και η ευκαιρία να μετανοήσει και να σωθεί. Οι μη πιστοί μέσα στην εκκλησία συμμετέχουν στις ευλογίες που ο Θεός δίνει στην εκκλησία συνολικά.

**ΙΙΙ.Γ.3. Η Σωτήρια Χάρη**

Η σωτήρια χάρη είναι η εφαρμογή των αιώνιων ευεργετημάτων της τέλειας ζωής του Χριστού, του θανάτου, της ανάστασης, της ανάληψης και της ένδοξης έλευσης προς εκείνους που τον δέχονται σαν Κύριο και Σωτήρα.

Οι ευλογίες που λαβαίνουμε ως αποτέλεσμα της χορήγησης της σωτήριας χάρης από το Πνεύμα το Άγιο, είναι:

ήδη ασφαλισμένες για μας με βάση το έργο του Ιησού. Δεν τις λαβαίνουμε όμως ωσότου το Άγιο Πνεύμα τις εφαρμόζει σε εμάς. Οι πιο εμφανείς ευλογίες είναι για παράδειγμα

* η αναγέννηση, κατά Ιωάννη ευαγγέλιο κεφ. 3:5-8, προς Ρωμαίους επιστολή κεφ. 8:2-11 και επιστολή προς Τίτον κεφ. 3:5.
* η μετάνοια Ζαχαρία κεφ. 2:10, πρώτη προς Κορινθίους επιστολή κεφ. 6:11 και επιστολή προς Τίτον κεφ. 3:5-8.
* συγχώρηση
* δικαίωση
* σωτηρία

**ΙΙΙ.Δ. Η Αποκάλυψη**

Το Άγιο Πνεύμα φανερώνεται γενικά ως το πρόσωπο της Αγίας Τριάδας ο οποίος είναι το μέσον της αποκάλυψης, της μαρτυρίας και της κατανόησης. κατά Ιωάννη ευαγγέλιο κεφ. 14:26, πρώτη προς Κορινθίους επιστολή κεφ. 2:4, 10, επιστολή προς Εφεσίους κεφ. 3:5

* το Πνεύμα της αλήθειας στο κατά Ιωάννη κεφ. 14:17, κεφ. 15:26 και στο κεφ. 16:13.

**Αυτός είναι που ήρθε διαμέσου νερού και αίματος, ο Ιησούς Χριστός· όχι μονάχα διαμέσου του νερού, αλλά διαμέσου του νερού και του αίματος· και το Πνεύμα είναι που δίνει τη μαρτυρία, για τον λόγο ότι το Πνεύμα είναι η αλήθεια.** (Α’ Ιωάν.5:6)

**προκειμένου, ο Θεός τού Κυρίου μας Ιησού Χριστού, ο Πατέρας τής δόξας, να σας δώσει πνεύμα σοφίας και αποκάλυψης, σε επίγνωσή του**· (Εφε. κεφ.1:17)

**ΙΙΙ.Δ.1. Η Γενική Αποκάλυψη**

Η Γενική αποκάλυψη είναι: η χρήση από τον Θεό του φυσικού κόσμου και των έργων του ώστε να κάνει γνωστά σε όλους τους ανθρώπους την ύπαρξή του, την φύση του, την παρουσία του, τις πράξεις του και το θέλημά του.

**Δεδομένου ότι, τα αόρατα αυτού βλέπονται φανερά από την εποχή τής κτίσης τού κόσμου, καθώς νοούνται διαμέσου των δημιουργημάτων** **του, και η αιώνια δύναμή του και η θεότητα, ώστε αυτοί να είναι αναπολόγητοι.** (Ρωμ. 1:20)

Η Αγία Γραφή πολύ συχνά αναφέρει ότι η γενική αποκάλυψη μεταφέρεται μέσω των δημιουργικών έργων του Αγίου Πνεύματος στη φύση

**ΙΙΙ.Δ.2. Ειδική Αποκάλυψη**

Η ειδική αποκάλυψη είναι: η άμεση ενασχόληση του Θεού, η τη χρήση των αγγελιοφόρων του, ώστε να κάνει την ύπαρξή του, τη φύση του, την παρουσία του, τις πράξεις του και το θέλημά του γνωστό σε ένα περιορισμένο τμήμα της ανθρωπότητας.

Το Άγιο Πνεύμα έχει δώσει ειδική αποκάλυψη με :

* τη μορφή της Γραφής,
* των προφητειών,
* των ονείρων,
* των οραμάτων,
* των αγγελικών επισκέψεων
* άλλων ασυνήθιστων μέσων.

Η πιο μεγάλη ειδική αποκάλυψη που μας έχει δώσει ποτέ το Άγιο Πνεύμα υπήρξε η ενσάρκωση του ίδιου του Ιησού Χριστού.

Η συγγραφή της Γραφής μέσω του Αγίου Πνεύματος αναφέρεται:

* στο κατά Ματθαίον κεφ. 22:43,
* στο κατά Μάρκο κεφ. 12:36,
* στις Πράξεις κεφ. 1:16, κεφ. 4:25 και
* στην δεύτερη επιστολή προς Τιμόθεο κεφ. 3:16-17.

**ξέροντας πρώτα τούτο, ότι καμιά προφητεία τής γραφής δεν γίνεται από την προσωπική εξήγηση εκείνου που προφητεύει. Επειδή, δεν ήρθε ποτέ προφητεία από θέλημα ανθρώπου, αλλά, οδηγούμενοι από το Άγιο Πνεύμα, μίλησαν οι άγιοι άνθρωποι του Θεού**. (Β’ Πέτρ. 1:20-21)

**ΙΙΙ.Δ.3. Η Φώτιση και η Εσωτερική Οδηγία**

Το Πνεύμα, που έχει δοθεί στην εκκλησία, θα μας φωτίσει για να καταλάβουμε τι το ίδιο ενέπνευσε τους προφήτες να γράψουν*.*

**Η φώτιση**: είναι ένα θείο δώρο γνώσης που σχετίζεται με την κατανόηση των θείων αληθειών, κατά Ματθαίον κεφ. 16:17.

**Η εσωτερική οδηγία**: είναι ένα άλλο θείο δώρο γνώσης που είναι κυρίως «διαισθητική».

Η φώτιση και η εσωτερική οδηγία δεν διακρίνονται καθαρά το ένα από το άλλο στην Αγία Γραφή.

**προκειμένου, ο Θεός τού Κυρίου μας Ιησού Χριστού, ο Πατέρας τής δόξας, να σας δώσει πνεύμα σοφίας και αποκάλυψης, σε επίγνωσή του·** (Εφ. 1:17)

Για να ωφεληθούμε από αυτή τη διακονία στη ζωή μας:

* μπορούμε να δεσμευτούμε με την μελέτη της Αγίας Γραφής,
* μπορούμε να αφιερώσουμε τους εαυτούς μας στην προσευχή,
* μπορούμε να αφιερώσουμε τους εαυτούς μας σε μια δίκαια και άγια ζωή,

**ΣΥΜΠΕΡΑΣΜΑ**

**ΕΡΩΤΗΣΕΙΣ ΕΠΑΝΑΛΗΨΗΣ**

1. Πώς επιβεβαιώνει την θειότητα του Αγίου Πνεύματος, το Σύμβολο Πίστεως των Αποστόλων;

2. Ποια είναι η βιβλική βάση για τη διδασκαλία του Πιστεύω σχετικά με τη θειότητα του Αγίου Πνεύματος;

3. Ποιες προσωπικές ιδιότητες αποδίδει η Αγία Γραφή στο Άγιο Πνεύμα; Πώς φανερώνουν οι ιδιότητες αυτές την προσωπικότητά του;

4. Πώς διακρίνεται το Άγιο Πνεύμα από τον Πατέρα και τον Υιό ως ένα ξεχωριστό πρόσωπο μέσα στην Αγία Τριάδα;

5. Ποια είναι η σχέση του Αγίου Πνεύματος με τα άλλα δύο πρόσωπα στην Αγία Τριάδα; Γιατί καλείται το Άγιο Πνεύμα το «τρίτο πρόσωπο» της Τριάδας;

6. Συζητήστε τη δημιουργική δύναμη του Αγίου Πνεύματος κι εξηγήστε πώς φανερώνεται στον φυσικό κόσμο, στα πνευματικά χαρίσματα και στην προσωπική ανακαίνιση του ανθρώπινου πνεύματος και της καρδιάς.

7. Τι είναι ο αγιασμός και με ποιο τρόπο εργάζεται το Άγιο Πνεύμα για να αγιάσει το λαό του Θεού;

8. Συζητήστε τους διάφορους τρόπους με τους οποίους χορηγεί το Άγιο Πνεύμα τη θεϊκή χάρη.

9. Ποιες είναι οι τρεις πτυχές της αποκάλυψης και πώς εργάζεται το Πνεύμα στην κάθε μια για να αποκαλύψει τη φύση και το θέλημά του;

**ΕΡΩΤΗΣΕΙΣ ΕΦΑΡΜΟΓΗΣ**

1. Πώς θα πρέπει η κατανόηση της θειότητας του Πνεύματος να επηρεάσει τη ζωή της προσευχής σου;

2. Με ποιους τρόπους μπαίνεις σε πειρασμό ώστε να θεωρείς το Πνεύμα σαν μία απρόσωπη δύναμη;

3. Ποια στοιχεία έχεις δει στη ζωή σου που δείχνουν ότι το Άγιο Πνεύμα εφαρμόζει τη σωτηρία σ’ αυτήν;

4. Εάν ένας ρόλος του Αγίου Πνεύματος είναι να ανακαινίζει τη δημιουργία προς την τελική κατάσταση για την οποία την είχε προορίσει ο Θεός, πώς θα πρέπει να βλέπουμε ή να μεταχειριζόμαστε τη δημιουργία γύρω μας σήμερα;

5. Πάρε λίγο χρόνο και γράψε τα χαρίσματα και τις ικανότητες σου. Πώς μπορούν αυτά τα χαρίσματα του Πνεύματος που έχουν δοθεί σε σένα να βοηθήσουν την οικοδομή της εκκλησίας;

6. Σε ποιους τομείς χρειάζεσαι περισσότερο τον συνεχή αγιασμό του Πνεύματος στη ζωή σου;

7. Με ποιους τρόπους έχουν ξεχωριστεί οι Χριστιανοί για τον Θεό;

8. Πώς βλέπεις τη χάρη του Πνεύματος στον κόσμο γύρω σου, ακόμη κι ανάμεσα στους απίστους;

9. Πώς θα μπορούσες να κάνεις καλύτερη χρήση της φώτισης του Πνεύματος και της εσωτερικής του οδηγίας στη ζωή σου;

10. Ποιο είναι το πιο σημαντικό πράγμα που έμαθες στη διάλεξη αυτή;